Η Υπερηχο-σαλπιγγογραφία είναι η εξέλιξη της κλασικής Υστεροσαλπιγγογραφίας. Μια αποτελεσματική, ανώδυνη και ασφαλής μέθοδος για τη διερεύνηση της γυναικείας γονιμότητας.Με το ExEm Foam KIT μπορούμε να ελέγξουμε τη διαπερατότητα των σαλπίγγων μέσω υπερηχογραφικής απεικόνισης, χωρίς την έκθεση σε ακτινοβολία.Η εξέταση γίνεται μετά το γυναικολογικό υπερηχογράφημα, στην παραγωγική, ή πρώτη φάση του κύκλου. Για να γίνει η εξέταση θα πρέπει να έχει τελειώσει η περίοδος σας και να βρίσκεστε πριν την ωορρηξία. Θα ερωτηθείτε, λοιπόν για την ημερομηνία της τελευταίας εμμήνου ρύσεως, τη διάρκεια της εμμήνου ρύσεως και τη διάρκεια του κύκλου σας.Ο αφρός αποτελείται από αδρανή πολυσακχαρίτη (κυτταρίνη), γλυκερόλη και αποστειρωμένο νερό για εγχύσεις και δεν υπάρχει κίνδυνος αλλεργίας. Πώς γίνεται;Η προετοιμασία που συστήνεται είναι η ίδια με εκείνη του τεστ ΠΑΠ. Θα τοποθετηθεί κολποδιαστολέας και στη συνέχεια ένας μικρός, λεπτός και μαλακός καθετήρας από τον οποίο θα γίνει έγχυση του αφρού στην κοιλότητα της μήτρας. Ο καθετήρας είναι ατραυματικός, δεν θα προκαλέσει πόνο ή εκδορές στον τράχηλό σας. Ο καθετήρας θα παραμείνει για όλη τη διάρκεια της εξέτασης.Στη συνέχεια ο κολποδιαστολέας θα αφαιρεθεί, και θα εισαχθεί η κεφαλή για το διακολπικό υπερηχογράφημα. Με την έναρξη της απεικόνισης θα ξεκινήσει και η έγχυση του αφρού.Μετά την εξέταση επιστρέφετε κανονικά στις καθημερινές σας δραστηριότητες.